b'\n_START_ARTICLE_\nKuma-Manytsjkanalen\n_START_PARAGRAPH_\nKuma-Manytsjkanalen (russisk: \xd0\x9a\xd1\x83\xd0\xbc\xd0\xbe-\xd0\x9c\xd0\xb0\xd0\xbd\xd1\x8b\xd1\x87\xd1\x81\xd0\xba\xd0\xb8\xd0\xb9 \xd0\xba\xd0\xb0\xd0\xbd\xd0\xb0\xd0\xbb \xe2\x80\x93 Kumo-Manytsjskij kanal) er en irrigasjonskanal som forsyner Kuma-Manytsjsenkningen. Den forbinder elva Kuma, som renner mot Det kaspiske hav, med elva Manytsj, ei sideelv til elva Don som renner til Azovhavet og dermed Svartehavet._NEWLINE_I juni 2007 foreslo lederne i Kasakhstan at Russland burde bygge en mye dypere kanal (kalt Eurasiakanalen) langs den samme traseen, som kunne ta tyngre skipstrafikk mellom Det kaspiske hav og Svartehavet. Kasakhstans vitenskapsakademi har startet en gjennomgang av forskjellige traseer.'